**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2023 kovo 31 d.

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2023-03-02 | 60 % Prancūzijoje suvartojamų vaisių ir 40 % daržovių yra importuojami. Kovo 2 d., vyriausybė paskelbė, kad 2023 m. skirs 200 mln. eurų , kad "susigrąžintų" Prancūzijos nepriklausomybę vaisių ir daržovių srityje. Pristatydamas šį planą Žemės ūkio parodoje, žemės ūkio ministras Marc Fesneau paskelbė, kad ši programa bus finansuojamas iš 2023 m. investicinio plano "Prancūzija 2030" krepšelio. Valstybė, pasak jo, yra pasirengusi investuoti tokią pačią sumą į šį sektorių kelerius metus iš eilės. Ketvirtadalis paskelbto finansavimo bus skirta sodininkystei-įsigyti apsauginius tinklus nuo vabzdžių ar krušos soduose arba investuoti į ravėjimo robotus. 50 mln. eurų bus panaudoti šiltnamiams daržovėms statyti. Trečioji šių lėšų dalis bus panaudota įrangai modernizuoti ir išvengti nuostolių dėl fitosanitarinių produktų tokiuose sektoriuose kaip pvz. vyšnių , kurie nukentės dėl draudimo naudoti insekticidą fosmetą. | <https://www.lemonde.fr/economie/article/2023/03/02/le-gouvernement-annonce-200-millions-d-euros-pour-que-la-france-regagne-sa-souverainete-en-fruits-et-legumes_6163869_3234.html> | Valstybės pagalba vaisių ir daržovių auginimo sektoriui |
| 2023-03-26 | Prancūzijos valstybinės elektros energijos kompanijos EDF vadovaujamas konsorcium laimėjo didžiausio Prancūzijos jūros vėjo jėgainių parko konkursą. Kartu su savo partnere Kanados įmone „Maple Power“, EDF 20 metų duetas galės naudotis garantuotu elektros energijos pirkimo tarifu ir taip užtikrinti savo investicijas. Šį vėjo jėgainių parką, kurio pajėgumas sieks 1 gigavatą, planuojama statyti prie Normandijos krantų, išskirtinėje ekonominėje zonoje, 32 kilometrų nuo kranto. Planuojama, kad jis pradės veikti 2031 m.  Valstybės pasirinkimas atitinka Energetikos reguliavimo komisijos (CRE) suformuluotas rekomendacijas ir patvirtina neginčijamą EDF lyderės poziciją šioje besiformuojančioje rinkoje. Iš 8 jūros vėjo jėgainių parkų EDF įgyvendina 5 projektus. | <https://www.lesechos.fr/industrie-services/energie-environnement/edf-decroche-le-parc-deoliennes-xxl-au-large-de-la-normandie-et-ecrase-ses-rivaux-1919269> | Didžiausio Prancūzijos jūros vėjo jėgainių parko projektas |
| 2023-03-16 | Dėl karo Ukrainoje, klimato pokyčių ir infliacijos 2022 m. pranešta apie maisto trūkumą, ypač prekybos centrų lentynose. 2023 m. ir toliau gali trūkti tam tikrų maisto produktų, įskaitant raudoną mėsą, ryžius, duoną, miltus ir grūdus, taip pat saulėgrąžų aliejų ir avinžirnius. Raudonos mėsos gamintojai nukentėjo nuo sausrų, dėl kurių padidėjo gyvulių šėrimo sąnaudos. Oro sąlygos taip pat turėjo įtakos ryžių auginimui Europoje, dėl to sumažėjo derlius ir padidėjo kainos. Galiausiai, dėl karo Ukrainoje sutriko kviečių tiekimas, todėl gali pritrūkti kai kurių grūdų produktų. | <https://www.caminteresse.fr/societe/penurie-voici-la-liste-des-aliments-qui-pourraient-disparaitre-des-supermarches-en-2023-11187146/> | Numatomas produkcijos trūkumas dėl geopolitinės situacijos |
| **Investicijoms pritraukti į Lietuvą aktuali informacija** | | | | |
| 2023-03-28 | FR verslo žurnalas „L‘Usine nouvelle“ pranešė, kad Londone įsikūręs rizikos kapitalos fondas fondas "Playfair Capital" paskelbė apie trečiąjį investicinį fondą, skirtą Europos startuoliams pradiniame etape. Šis 68 mln. eurų investicinis fondas ketina kasmet investuoti į max. 8 startuolius, kurie nepriklauso dominuojančių technologijų sektoriams. Tai jau trečias Europos fondas, apie kurį paskelbta per du pastrauosius mėnesius, o tai neįprasta, kai kapitalo trūksta. Prieš savaitę "Emblem" ir prieš mėnesį "Ovni Capital" paskelbė, kad turi 50 mln. eurų, kuriuos gali skirti Europos technologijų pradedančiosioms įmonėms.  "Playfair", įsteigtas 2013 m., investuoja į SaaS, dirbtinį intelektą, sveikatos technologijas ir pardavimų platformas. Jis dalyvavo finansuojant daugiau kaip 70 įmonių, tokių kaip "Stripe" ir "Mapillart", o neseniai reinvestavo į "AeroCloud Systems" - pradedančiąją įmonę, kuriančią išmaniąją oro uostų valdymo programinę įrangą.  Naujam (ir trečiam) fondui bendrovė ieško projektų, kurie gali būti labiau apčiuopiami mažiau patraukliose rinkose ir sekroiuose, nes būten ten mato daugiau galimybių.  "Playfair" skiriasi nuo kitų rizikos kapitalo įmonių tuo, kad per metus finansuoja tik aštuonias naujas pradedančiąsias įmones, ir teigia, kad tai leidžia jai sekti visas savo portfelio įmones per kitus lėšų pritraukimo etapus ir laiku tinkamai paremti jų steigėjus."Playfair" nuomone, ši strategija paaiškina, kodėl 73 proc. fondo remiamų pradedančiųjų įmonių pasiekė A serijos etapą, kai, remiantis "Dealroom" duomenimis, sektoriaus vidurkis yra tik 19 proc. | https://www.usine-digitale.fr/article/playfair-capital-cloture-un-nouveau-fonds-de-68-millions-d-euros-pour-l-amorcage-de-start-up-europeennes.N2115871#xtor=EPR-4 | Startuoliai/  naujas investicinis fondas |
| 2023-03-03 | Prancūzijos laivybos bendrovė CMA CGM pranešė, kad 2021 m. grynasis pelnas siekė beveik 25 mlrd. dolerių - tai didžiausias kada nors Prancūzijos bendrovės užfiksuotas metinis pelnas. Dėl pandemijos sukeltų pasaulinės prekybos sutrikimų išaugo laivybos paslaugų paklausa ir padidėjo bendrovės pelnas. Bendrovė reinvestuoja 90 proc. savo pelno ir išplėtė veiklą logistikos, krovinių gabenimo oru ir naujų automobilių pristatymo srityse. Tačiau išskirtinis pelnas vėl sukėlė diskusijas Prancūzijoje dėl superpelno ir mokesčių lengvatų, kuriomis naudojasi kai kurios bendrovės. CMA CGM naudojasi mokesčių spraga, leidžiančia jai mokėti tonažo, o ne pelno mokestį. Europos mokesčių sistema apsaugojo Europos laivybos bendroves nuo Azijos konkurentų konkurencijos. | <https://www.lesechos.fr/industrie-services/tourisme-transport/cma-cgm-affiche-les-plus-gros-benefices-de-lhistoire-francaise-1912013> | Lietuvos jūrinės krovos kompanijoms aktuali informacija |
| **Lietuvos verslo plėtrai aktuali informacija** | | | | |
| 2023-03-01/  2023-03-06 | Siekdama kovoti su maisto švaistymu ir apdovanoti įsipareigojusius dalyvius, valstybė inicijuoja nacionalinį kovos su maisto švaistymu ženklą. Taip siekiama skatinti maisto grandinės dalyvius, kurie prisideda prie nacionalinių tikslų iki 2025 m. 50 % sumažinti atliekų kiekį maisto platinimo ir viešojo maitinimo įstaigose, o iki 2030 m.- vartojimo, gamybos, perdirbimo ir komercinio maitinimo srityse. Šis ženklas (1, 2 arba 3 žvaigždutės) yra valstybinis ženklas, kurį išduoda patvirtintos sertifikavimo įstaigos. Juo garantuojama, kad įstaiga atitinka ženklo kriterijus. Šiuo nauju nacionaliniu ženklu siekiama paskatinti ir išskirti maisto grandinės dalyvius, kurie, dėdami pastangas didinti informuotumą ir mokydami darbuotojus, sugeba gerokai sumažinti maisto švaistymą. Pirmasis sektorius, kuriam bus taikomas šis naujas ženklas, yra distribucijos sektorius, visų pirma didieji ir vidutiniai mažmenininkai, didmenininkai ir maisto įmonės (mėsininkai, kepėjai, daržovių pardavėjai ir t. t.), kurių parduotuvės ir įmonės galės būti ženklinamos individualiai pagal vieną iš nustatytų kriterijų. Antrajame etape kovos su atliekomis ženklinimo sistema bus taikoma kolektyvinio ir komercinio maitinimo sektoriams, o vėliau - žemės ūkio ir maisto pramonės šakoms. | <https://www.gouvernement.fr/actualite/mise-en-place-du-label-national-anti-gaspillage-alimentaire>  <https://www.ecologie.gouv.fr/berangere-couillard-devoile-label-national-anti-gaspillage-alimentaire> | Patvirtintas  nacionalinis kovos su maisto švaistymu ženklas |
| 2023-03-23 | "Volvo" grupei priklausantis sunkvežimių gamintojas „Renault Trucks" stebi spartų elektrinių sunkvežimių pardavimų augimą. Bet, palyginti su naujausios kartos dyzeliniais sunkvežimiais, jų apimtys vis dar yra simbolinės. Nepaisant to, „Renault Trucks“ siekia, kad iki 2030 m. 50 proc. jo parduodamų sunkvežimių būtų visiškai elektriniai, ir į tai investuoja. Klientai vežėjai , kurie buvo įpratę prie dyzelino, jau ryžtasi įsigyti elektrinių sunkvežimių, pvz., bendrovės "XPO Logistics", "Kuehne+Nagel", "Jacky Perrenot" "Casino group", "Coca-Cola" Belgijoje ir Barselonos miestas savo kelių tinklui užsakė kelias dešimtis 100 proc. elektra varomų sunkvežimių.  2022 m. įvairių alternatyvių energijos rūšių (elektra, NGV dujos, B100) trasnporto priemonės sudarė 20 proc. Renault Trucks užsakymų didesnėms nei 6 tonų transporto priemonėms (2021- 14 proc. ) 2023 m. ši dalis turėtų padidėti iki 25 proc. Tai apima šiukšliavežius, kurie šiuo metu nėra plačiai naudojami, tačiau sudaro nišą, kurią sudaro 1 200 kasmet Prancūzijoje pagaminamų sunkvežimių. | <https://www.lesechos.fr/industrie-services/tourisme-transport/renault-trucks-prend-de-lavance-dans-les-camions-electriques-1918392> | Renault Trucks" pirmauja elektrinių sunkvežimių srityje |
| 2023-03-22 | Praėjusiais metais Vandėjoje įsikūrusios FR burinių ir motorinių valčių gamybos įmonės „Beneteau“ apyvarta buvo rekordinė - 1,5 mlrd. eurų, t. y. 22,9 proc. didesnė nei 2021 m. Didžiausią indėlį tardiciškai įnešė laivų statybos padalinys, kurio indėlis padidėjo beveik 20 proc. iki 1,25 mlrd. eurų. Ypač gerai sekėsi „dienos plaukiojimo“ segmentui, kurį sudaro nedidelės motorinės valtys, naudojamos vienos dienos kelionėms, dėl padidėjusio asortimento ir spartaus augimo Šiaurės Amerikoje (+27 %), kuri yra didžiausia rinka pasaulyje. Jų pardavimai nuomos bendrovėms, kurioms atsigavo po COVID krizės, taip pat išaugo 30 %.  Atsigavus kempingų sektoriui, taip pat gerokai išaugo "Beneteau" padalinio "habitat" gaminamų mobiliųjų namelių pardavimai- šio padalinio apyvarta išaugo 41 proc. iki 257 mln. eurų ir, bendrovės teigimu, kitais metais gali pasiekti 300 mln. eurų ribą.  Tolimensiam gamybos augimui paremti grupė planuoja 80-100 mln. eurų investicijų per metus. | https://www.lesechos.fr/industrie-services/tourisme-transport/nautisme-annee-record-et-horizon-degage-pour-beneteau-1918224 | Didėja „trumpo plaukiojimo“ laivų poreikis |
| 2023-03-23 | Mobilumo startuoliams ateina blogi laikai- investicijos į šį sektorių smarkiai mažėja, o investuototjų lūkesčiai dėl pelningumo jaučiami labai stipriai. 2022 m. Europoje investicijos į judumą smuko 19 % (11,2 mlrd. JAV dolerių), rodo Dealroom/Via ID atliktas tyrimas. O 2023 m. pradžia yra daugiau nei nedrąsi. Daugelis rizikos kapitalo įmonių nenori investuoti į techninę įrangą, ypač į B to C įmones, nes manoma, kad šis modelis nėra labai lengvai „išauginamas“. Susidūrusios su šia nauja situacija, pradedančiosios įmonės keičia savo požiūrį. Paryžiuje įsikūrusi prancūzų abonemento pagrindu veikianti dviračių verslo įmonė "Motto" iš pradžių planavo šiais metais pradėti tarptautinę plėtrą, tačiau šis projektas atidėtas iki 2024 m. Siekdamos sumažinti išlaidas, pirmaujančios Europos mikromobilumo įmonės, tokios kaip Tier, Voi ir Vässla, pastaraisiais mėnesiais buvo priverstos atleisti darbuotojus. Kita vertus finansavimo krizė spartina kai kurių sektorių konsolidaciją. Tikimasi, kad "Blablacar" netrukus įsigis "Klaxit" (FR pavežėjimo platformą) , kad galėtų plėtoti automobilių pavėžėjimą į darbą ir iš jo. | https://www.lesechos.fr/start-up/impact/la-mauvaise-passe-des-start-up-de-mobilite-1918364 | Mobilumo startuoliai ieško naujų verslo modelių |
| 2023-03-28 | Kovo 27 d. Nacionalinėje Asamblėjoje pradėtas svarstyti įstatymo projektą dėl influencerių marketingo reguliavimo, kuriuo siekiama kovoti su sukčiavimu ir piktnaudžiavimu socialiniuose tinkluose. Tekste siūloma sukurti influencerių teisinį statusą, įpareigoti juos pasirašyti sutartį ir įsteigti influencerių grupę. Be to, bus uždrausta kriptovaliutų ir plastinės chirurgijos reklama, o influenceriai turės pranešti apie turinio reklaminį pobūdį. Visa tai liečia ir užsienyje reziduojančius prancūzus. Ši teisinis reguliavimas yra tiesioginė pasekmė influencerių sukčiavimo, kurių pikas buvo pasiektas 2022 m vasarą. Tokie sukčiavimo atvejai kaip drop-shipping (pigių kiniškų produktų pardavimas už didesnę kainą pasitelkiant rinkodarą), apgaudinėjimas siūlant asmens tobulinomsi kursus, kuriuos finansuoja valstybė, abejotinų produktų platinimas ir melagingi finansiniai pasiūlymai gerokia pakirto šios profesijos reputaciją. Aišku, šis įstatymo projektas susilaukė influencerių kritikos. | <https://www.liberation.fr/lifestyle/encadrement-des-influenceurs-ce-projet-de-loi-leve-le-voile-sur-des-activites-percues-comme-mysterieuses-ou-opaques-20230329_NCUSKVVNH5FOJCVMZMJV2TBQVE/?redirected=1> | Svarstomas įstatymas dėl influencerių marketingo reguliavimo |
| 2023-03-09 | Prancūzijos valstybinio investicijų investicinio banko “Bpifrance“ duomenimis, 2022 m. startuoliai Prancūzijoje atidarė 35 gamyklas. Dauguma šių objektų - tai pirmosios gamyklos (16) arba demonstraciniai objektai (12). Likusią dalį sudarė naujos linijos jau veikiančioje gamykloje, 2 gamyklų plėtros ir 4 perkėlimai į naują vietą. FR tikslas - iki 2025 m. įsteigti 100 naujų gamyklų per metus. "Bpifrance" ketina įsteigti naują fondą pramonės statuoliams ir planuoja toliau skatinti inovatyvias MVĮ. | https://www.usinenouvelle.com/editorial/avec-35-sites-inaugures-en-france-en-2022-la-reindustrialisation-par-les-start-up-est-en-phase-d-allumage.N2109061 |  |
| **Lietuvos turizmo sektoriui aktuali informacija** | | | | |

|  |  |  |  |
| --- | --- | --- | --- |
| 2023-03-27 | Parduotuvių, restoranų ir viešbučių veiklai įtakos turi dabartinė įtampa, savo susirūpinimą išreiškė turizmo ministrė Olivia Grégoire.  Ketvirtadienį, kovo 23 d., per paskutinę mobilizaciją, Paryžiaus verslas užfiksavo 20% nuosmukį, palyginti su praėjusiais metais tą pačią dieną, praneša „Alliance du commerce“. Šis skaičius siekia 29 % Tulūzoje, 31 % Marselyje arba net 60 % Renne.  Kai kurios maitinimosi įstaigos, esančios rizikos zonose, buvo priverstos kelis kartus uždaryti duris, o kitos patyrė „ nuo 20 % iki 50 % rezervacijų atšaukimų“, pasak prezidento Frank Delvau. Poveikis viešbučių pramonei šiuo metu nėra katastrofiškas, tačiau vis vien pastebimas. Remiantis MKG įmonės duomenimis, Paryžiaus įstaigų uždarbis streiko dienomis vidutiniškai sumažėjo 14% (provincijose – 8%), palyginti su „įprastomis“ dienomis. Kovo 23 dieną Paryžiuje jis pasiekė net 28%, o provincijose – 13%. „Pikas“ pasiektas kovo 7 ir 8 dienomis – Paryžiuje aktyvumas sumažėjo beveik trečdaliu, o provincijose – 20 proc. | https://www.lesechos.fr/industrie-services/tourisme-transport/retraites-le-secteur-du-tourisme-directement-penalise-par-la-situation-sociale-1919608 |  |
| 2023-03-28 | 2022–2023 m. žiemos sezono turizmo balanso skaičiai rodo laipsnišką grįžimą į prieškrizinį lygį ir liudija turizmo sektoriaus atsparumą bei stiprų prisitaikymą. Be to, ADN Tourisme tyrime atsižvelgiama į naujus prancūzų siekius atostogaujant: po sveikatos krizės jie vis labiau jaučia poreikį atkurti ryšį su gamta.  Remiantis 2022–2023 m. žiemos sezono turizmo ataskaita, Prancūzija yra viena iš kelionių krypčių, kurioje užfiksuotas pajamų augimas: 2,1 %, palyginti su 2019 m.  Be to, vyriausybės priemonės taip pat leido atnaujinti turistines investicijas, kurios pasiekė istorinį lygį: investicijų suma 2022 m.: siekė 18,6 mlrd. eurų; procentinis investicijų padidėjimas: 4 proc. | https://www.economie.gouv.fr/en-chiffres-bilan-saison-touristique-hivernale-2023# |  |
| 2023-03-28 | Kovo 28 d. kelios pagrindinės Europos oro transporto bendrovės išreiškė susierzinimą dėl Prancūzijos skrydžių vadovų streikų, kurie, jų teigimu, joms brangiai kainuoja, nes dėl jų vėluojama ir atšaukiami skrydžiai, ir paragino Europos Komisiją įsikišti. Oro eismo kontrolieriai dalyvauja protestuose prieš pensijų reformą Prancūzijoje, todėl administracija priversta atšaukti kai kuriuos skrydžius į oro uostus ir iš jų, taip pat sumažinti skrydžių, galinčių vykti per šalies oro erdvę, skaičių. „Vien per savaitgalį kovo 25-26 d. "Ryanair" buvo priversta atšaukti 240 skrydžių, t. y. 41 000 keleivių, nes Prancūzijos oro eismo kontrolė neleido mums skristi virš Prancūzijos", - sakė oro „Ryanair“ vadovas. Per pirmuosius 3 praėjusių metų mėnesius Prancūzijos skrydžių kontrolieriai streikavo 3 dienas, o šiais metais 23. A4E, vienijanti 16 oro transporto bendrovių ar grupių, įskaitant "Air France-KLM", "Lufthansa" ir IAG ("British Airways", "Iberia" ir kt.), ragina Europos Komisiją įvesti skrydžių apsaugą skrydžių kontrolierių streikų atveju - ši priemonė jau taikoma, pavyzdžiui, Italijoje. | https://www.lefigaro.fr/social/reforme-des-retraites-les-greves-des-controleurs-aeriens-francais-exasperent-les-compagnies-europeennes-20230329 |  |
| 2023-01-23 | Nauji skaičiai rodo, kad 2022 m. Prancūzijoje vietinis turizmas išaugo dėl noro išeiti į atviras erdves po uždarymo ir mažesnių atostogų biudžetų. Tačiau lankytojų skaičius, viešbučių kambarių užimtumas ir oro uosto keleivių skaičius vis dar buvo mažesnis nei 2019 m. Be to, tipiškos Paryžiaus turistinės vietos buvo mažiau populiarios nei ankstesniais metais, o stovyklavietėms ir pramogoms po atviru dangumi sekėsi gerai. Priešingai, dėl didėjančių viešbučių kainų, kylančių dėl žaliavų ir energijos sąnaudų, sumažėjo viešbučių užimtumas ir pajamos. Pasaulinis ekonomikos nuosmukis, kylančios kainos ir padidėjusi konkurencija dėl alternatyvių apgyvendinimo įstaigų, tokių kaip stovyklavietės ir „Airbnb“, lėmė tai, kad 44 % Prancūzijos piliečių 2022 m. vasarą neišvyko atostogų. 2023 m. energijos, žaliavų ir atlyginimų, keliančių grėsmę mažesnių nepriklausomų viešbučių išlikimui. Pasaulio kelionių ir turizmo tarybos atliktame tyrime Paryžius buvo paskelbtas „galingiausiu“ turizmo miestu pasaulyje, antroje vietoje atsidūrė Pekinas, o ketvirtoje – Šanchajus. | https://www.connexionfrance.com/article/French-news/Tourism-in-France-The-2022-trends-and-outlook-for-2023 |  |

|  |  |  |  |  |
| --- | --- | --- | --- | --- |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2023-03-13 | Prancūzų kosmoso pramonės startuolis „Exotrail“ gavo paramą iš FR investicinės programos"France 2030" , orientuotos į inovacijų skatinimą, savo kosminio autobuso "Spacevan" projektui. Įmonė planuoja pradėti pramoninę gamybą komsinių „autobusų“- „spacevan‘ų“ - skirtų mažų palydovų išvedimui į galutinę orbitą. Šie kosmininiai „autobusai“ išėjimui į orbitą naudoja ksenono technologijas (Hallo efekto technologijas). Mažieji palydovai, pritvirtinti prie tokio „autobuso“, kaip keleiviai, išleidžiami į žemą orbitą. "Spacevan" gali gabenti iki 400 kg įvairių klientų palydovų, o pirmasis šio „autobuso“ paleidimas planuojamas 2023 m. spalio mėn. su bendrove "SpaceX". Taip pat siekiama, kad palydovai galėtų keisti aukštį pagal paskirtas misijas ir net grįžti į atmosferą, kad išvengtų taršos.  Startuolis taip pat sukūrė įvairią programinę įrangą, kuria siekia išsiskirti iš konkurentų, pavyzdžiui, "Spacestudio", skirtą kosminėms misijoms projektuoti, ir "Spacetower", skirtą palydovų žvaigždynams stebėti ir susidūrimų išvengimo manevrams atlikti. | https://www.gouvernement.fr/actualite/des-bus-de-lespace-bientot-en-orbite | Kosmosas, mažieji palydovai |
| 2023-03-28 | Tulūzoje įsikūręs startuoplis "Ascendance Flight Technologies" savo hibridinio vertikalaus kilimo ir tūpimo orlaivio projektui pritraukė 21 mln. eurų. Įsigijusi 245 orlaivius, bendrovė tikisi 2024 m. atlikti pirmuosius bandomuosius skrydžius, o 2026 m. pristatyti pirmąjį orlaivį. Lėšų pritraukimas suteiks galimybę pradedančiajai įmonei pasirengti orlaivio pramoniniam kūrimui ir per ateinančius 18 mėnesių įdarbinti apie 50 žmonių. | https://www.usinenouvelle.com/article/comment-ascendance-flight-technologies-veut-faire-decoller-son-projet-d-aeronef-hybride.N2115491 | Inovacijos/ startuoliai/ aeronautika |
| 2023-03-17 | Naujausi dirbtiniu intelektu (DI) pagrįstos vaizdų analizės pasiekimai leidžia įvairaus dydžio įmonėms naudotis pramoniniu matymu, net jei jos neturi techninių programavimo žinių. Pažangi "išmanioji" pramoninio matymo sistema ne tik palengvina kamerų ir brūkšninių kodų nuskaitymo sistemų diegimą ir naudojimą, bet ir pagerina kokybės kontrolę, atsekamumą ir našumą, kartu sumažindama žaliavų ir energijos sąnaudas. Dirbtinio intelekto naudojimas gamybos operacijose ypač aktualus atliekant kokybės patikrinimus ir taikant sprendimais pagrįstas programas. Ši technologija moko robotus ir mašinas mokytis iš pavyzdžių naudojant neuroninius tinklus, kurie imituoja žmogaus intelektą. Nors dirbtinis intelektas yra sudėtingas ir reikalauja planavimo bei išteklių, optimizuota dirbtiniu intelektu pagrįsta vaizdų analizė dabar prieinama mažoms įmonėms dėl technologijos, vadinamos "Edge Learning", kuriai nereikia specialių pramoninės regos ar dirbtinio intelekto žinių. Ši technologija taip pat yra ekonomiška ir reikalauja mažiau laiko bei vaizdų nei giliuoju mokymusi pagrįsti sprendimai. | https://www.usinenouvelle.com/article/l-intelligence-artificielle-democratise-la-vision-industrielle.N2108561 | Dirbtinis intelektas |
|  |  |  |  |
|  |  |  |  |
| **Lietuvos ekonominiam saugumui aktuali informacija** | | | | |
| 2023-02-03 | Ekonominio saugumo vadovas įmonėms pateikiamas 28 lankstinukuose su praktiniais patarimais, kaip apsaugoti savo turtą, duomenis, įvaizdį ir kt.  Prancūzijos Strateginės informacijos ir ekonominio saugumo departamentas siūlo atsisiunčiamų informacinių biuletenių pavidalu parengti ekonominio saugumo vadovą. Šie informaciniai paketai skirti visiems specialistams ir įmonėms, norinčioms taikyti paprastus ekonominio saugumo principus. Lankstinukai suskirstyti pagal skirtingas temas, o kiekviena tema nagrinėjama skirtingais aspektais. Rekomendacijos suskirstytos į tris grupes: organizacinės, techninės ir elgesio. Organizacinės rekomendacijos skirtos vadovams, techninės - atsakingiems už informacinių sistemų, patalpų ar logistikos saugumą, o elgesio rekomendacijos - visiems darbuotojams, nepriklausomai nuo jų hierarchinio lygio ar pareigų. | <https://www.entreprises.gouv.fr/fr/securite-economique/la-securite-economique-28-fiches-thematiques> | Ekonominio saugumo vadovas įmonėms |
| **Bendra ekonominė informacija** | | | | |
| 2023-03-31 | Kovo mėn. infliacija Prancūzijoje sulėtėjo iki 5,6 %, palyginti su 6,3 % vasario mėn., nes lėčiau didėjo energijos kainos. Tačiau maisto produktų kainos didėjo sparčiau ir kovo mėn. sudarė 15,8 %, palyginti su vasario mėn. 14,8 %, per metus. Švieži produktai pabrango 16,6 %, o kiti maisto produktai - 15,6 %. Tabako kainos per metus taip pat padidėjo 7,8%, palyginti su 0,2% praėjusį mėnesį. Paslaugų ir pagamintos produkcijos kainų augimo tempas išliko beveik nepakitęs. Suderintas vartotojų kainų indeksas, kuriuo remiamasi lyginant Europos šalių rodiklius, kovo mėn. padidėjo 6,6 %, palyginti su 7,3 % vasario mėn. Balandžio viduryje Insee paskelbs galutinį kovo mėn. įvertį. | [France: l'inflation ralentit en mars à 5,6%, les prix alimentaires continuent de grimper (la-croix.com)](https://www.la-croix.com/France-inflation-ralentit-mars-56-prix-alimentaires-continuent-grimper-2023-03-31-1301261522) | Ekonominiai rodikliai |
| 2023-03-02 | 2022 m. Prancūzijoje buvo atidaryta 150 gamyklų, o uždaryta 70. Tačiau tik 49 įmonės grąžino (relokalizavo) gamybą į Prancūzijčą, t. y. perpus mažiau nei prieš metus, o iškėlė gamybą 10 įmonių. Tai aiškinama,iš dalies , tuo, kad baigėsi skatinamųjų priemonių paketas. Kai kuriuose sektoriuose įtakos turėjo energetikos krizės padariniai: pavyzdžiui, maisto pramonėje, kurioje atsirado 21 nauja įmonė, tačiau 13 buvo uždaryta. Kita vertus, perėjimas prie naujos energetikos sistemos padėjo Prancūzijai įgyti naujų gamyklų. Daugiausia naujų gamyklų atsirado atliekų surinkimo ir apdorojimo sektoriuje. Taip pat prisidėjo orlaivių statyba ir elektros bei dujų gamyba. Vis tik , nepaisant sudėtingesnės aplinkos, pramonėje buvo sukurta daugiau darbo vietų nei 2021 m. - daugiau nei 41 500, palyginti su 33 700 darbo vietų prieš metus. | https://www.lesechos.fr/economie-france/conjoncture/la-france-continue-de-regagner-des-usines-mais-a-un-rythme-moins-rapide-1911269 | 2022 m. buvo teigiami FR pramonei |
| 2023-03-09  2023-03-15  2023-03-16 | Nors FR Senatas kovo 8 d. nubalsavo už nustatyto pensinio amžiaus padidinimą nuo 62 iki 64 metų, bendras abiejų FR parlamento rūmų- Senato ir Asamblėjos- balsavimas dėl pensijų reformos projekto teksto, kuris buvo numatytas kovo 16 d., neįvyko. Vyriausybei, nors ir labai stengėsi surinkti balsavimo daugumą ir pradžioje deklaravo, kad netaikys Konstitucijos 49.3 straipsnio, idant išvengtų neigiamų politinių pasėkmių, to padaryti nepavyko. Tad buvo priimtas prezidento E. Macron‘o ir Ministrų Tarybos sprendimas patvirtinti pensijų reformą taikant Konstitucijos 49.3 straipsnį, leidžiantį priimti įstatymo projektą be balsavimo parlamente. Tai sukėlė didžiulį paralemntarų ir visuomenės nepasitenkinimą, kaltinimus vyriausybei demokratijos pažeidimu. Sekančią dieną opozicinės partijos paralamente pateikė net kelis siūlymus dėl balsavimo dėl nepasitikėjimo vyriausybe. EBPO generalinis sekretorius irgi išsakė EBPO poziciją- parėmė pensijų reformos planą ir paragino vyriausybę jį įgyvendinti. Kovo 21 d. Parlamentas 9 balsų persvara prabalsavo už pasitikėjimą vyriausybe, kas vėl sukėlė protestų bangą. Kovo 22 d. šalies prezidentas per TV kreipėsi į tautą dar kartą mėgindamas išaiškinti poziciją dėl pensijų reformos, tačiau, pasak nuomonių apžvalgų, prancūzų neįtikino-kovo 23 d. įvyko jau kelintas iš eilės generalinis streikas, apėmęs visas transporto rūšis.  Pažymėtina, kad visą kovą visoje šalyje tęsėsi profsąjungų organizuojami protestai ir streikai. Prie transporto ir mokyklų prisijungė atliekų vežėjai (nuo kovo 6 d. Paryžiuje ir dar keliuose miestuose 3 savaites buvo neišvežamos šiukšlės. Kovo 15 d. Paryžiaus policijos prefektas, informavo Paryžiaus merę, kad Darbo ministro įsakymu dėl sanitarinių grėsmių rekvizuoja atliekų išvežimo kompanijas šiukšlių, kurių prisikaupė apie 9 tūkst. tonų, išgabenimui. Merė atsisakė vykdyti įsakymą.), 3 iš 4 šiukšlių deginimo gamyklos aplink Paryžių streikuoja arba blokuojamos streikuotojų, kai kuriomis dienomis buvo blokuojamas degalų tiekimas iš naftos perdirbimo gamyklų, 5 naftos perdirbimo įmonės streikavo, taip pat buvo neiškraunamos suskystintos dujos atgabentos į uostus, sumažintas dujų tiekimas vartotojams, dalis elektrinių , jų tarpe ir atominių, buvo užimtos protestuotojų.  ELABe ir žinių televizijos kanalo BFMTV užsakymu surengta nuomonių apklausa parodė, kad 67 proc. prancūzų palaiko protestus, 68 proc. pasisako prieš pensijų reformą. | <https://www.lesechos.fr/industrie-services/energie-environnement/trains-annules-raffineries-bloquees-les-greves-contre-la-reforme-des-retraites-continuent-1913578>  <http://q77g.mjt.lu/nl3/_6h6nYh68Ne2p2h9LbOJGQ?m=AW0AABGRdb8AAcrkhdgAALZQFAoAAAAAFvcAAB1FAApBxQBkEY-W7P-NAE54QZqhQbAEocNY-gAJ3zY&b=137bbdab&e=9a02b04b&x=paT8Uq6jI-0jkNxZNh76PJptqBADZO3SJJ4D3liYBEw>  <https://www.lesechos.fr/politique-societe/politique/retraites-le-recit-des-dernieres-heures-qui-ont-conduit-au-493-1916486> | Pensijų reforma priimta |
| 2023-03-09 | Prancūzijos atsakas į Amerikos Infliacijos mažinimo aktą (IRA) tampa vis aiškesnis- vyriausybės ruošia įstatymo projektą šiuo klausimu, kurį planuojama parengti iki birželio mėn. Kovo 8d. Bercy įsteigta darbo grupė, apjungianti parlamentarus ir pilietinės visuomenės atstovus, pateikė pirmasias gaires- kol kas pasiūlytos mokesčių lengvatos ir nauja „žalioji“ taupymo knygelė (tautymo fondas), kuri būtų atsakas į 400 mlrd. eurų, JAV IRA. FR Ekonomikos ministro Bruno Le Mair būsimam įstatymo projektui jau priskyrė "strateginį tikslą"- atkurti pramonę, kuri per 20 metų sumažėjo nuo 20 % iki 10 %. Bruno le Mair‘as nemano, kad gamintojai jau priėmė sprendimus investuoti Jungtinėse Valstijose. „Jie žino, kad sumos, kurias ant stalo deda Europa, jei sudėsime visus esamus instrumentus, prilygsta 400 milijardų USD.“ Tačiau Prancūzijai, kaip ir kitoms Europos šalims, teks ieškoti naujų lėšų žaliajai pramonei. Ši tema yra viena iš tų, kurias nagrinėja Bercy darbo grupė. "Mums nėra jokių tabu, ypač dėl naujų subsidijų", - sakė šias grupes koordinuojantis parlamento narys Guillaume'as Kasbarianas. | <https://www.lesechos.fr/economie-france/conjoncture/industrie-verte-les-premieres-pistes-pour-le-projet-de-loi-de-bercy-1913460> | Prancūzijos ekonomikos ministerija sukūrė darbo grupę, kurios tikslas- FR atsako JAV infliacijos mažinimo aktui parengimas. |
| 2023-03-09  2023-03-13 | Prancūzijos Audito rūmai savo metinėje atskaitoje, pateiktoje kovo 10d. vertina, kad 2023 m. viešųjų finansų padėtis Prancūzijoje yra "viena blogiausių euro zonoje", ir pabrėžiama, kad reikia skubiai pradėti veiksmingas viešųjų išlaidų peržiūras, kad pagaliau būtų rasti taupymo šaltiniai. " Audito rūmų ataskaitoje teigiama, kad reikia imtis skubių veiksmų. Vyriausybės ne kartą skelbto finansinės paramos bnamų ūkiams ir įmonėms principo "tiek , kiek reikės", pradėto per COVID krizę, pabaiga, kurią 2022 m. viduryje pasklebė vyriausybė, vargu ar tapo akivaizdi. Audito rūmai vis dar nustatė 37,5 mlrd. eurų išlaidų, susijusių su COVID krize ir atkūrimo planu 2022 m. - ir dar 12,5 mlrd. eurų 2023 m. Prie to reikia pridėti priemones, kurių vėliau imtasi infliaciniam šokui sušvelninti - ypač energetikos srityje - ir kurios 2022 m. sudarė 25 mlrd. eurų, o 2023 m. - 36,3 mlrd. eurų. Net ir atmetus šiuos išskirtinius elementus, 2022 m. viešųjų išlaidų apimtis (neįskaitant infliacijos) padidėjo 3,5 %, o 2023 m. - 0,7 %. Kitaip tariant, 2023 m. lygis išlieka aukštesnis nei tas, kurį vyriausybė rekomendavo savo biudžeto plane, siekdama sumažinti deficitą iki 3 % BVP 2027 m. be to, pastaraisiais mėnesiais, palyginti su prognozėmis, pablogėjo augimo ir palūkanų normų perspektyvos. Buvo paskelbta ir apie kitas išlaidas, pvz., E. Macrono siekį padidinti gynybos biudžetą, kurį finansų ekspertai įvertino kaip beveik 30 % padidinimą.  Tokia situacija įtakos valstybės skolą, kuri 2023 m. turėtų siekti 111,2 % BVP. "Prancūzija nėra bankrutavusi. Tačiau mūsų skola tampa labai problemiška, o tai gali paralyžiuoti valstybės veiksmus, nes skolos našta didėja tiek, kad išnyksta visos biudžeto manevravimo galimybės“, pabrėžė Audito rūmų pirmasis pirmininkas Pierre Moscovici, įspėdamas dėl euro zonos susiskaldymo rizikos. "2027 m. galime atsidurti tokioje padėtyje, kai Prancūzija bus skolų trejetuke kartu su Italija ir Graikija.“  Po Audito Rūmų kritikos dėl lėtai įgyvendinamo "tiek, kiek reikės“ finansavimo principo atsisakymo, Bruno Le Maire'as pažadėjo iki vasaros surengti viešųjų finansų konferenciją, kurioje planuoja pristatyti visuotinę strategiją ir parengti 2024 m. finansų įstatymą, kuriame bus numatyta sutaupyti kelis milijardus eurų. Ministras nusitaikęs į socialinių išlaidų, išlaidų iškastiniam kurui ir pagalbos įmonėms koregavimą. | ttps://www.lesechos.fr/economie-france/budget-fiscalite/deficit-la-cour-des-comptes-remet-la-pression-sur-emmanuel-macron-1913836  https://www.lesechos.fr/economie-france/budget-fiscalite/deficit-bruno-le-maire-promet-plusieurs-milliards-deconomies-pour-le-budget-2024-1914624 | Viešieji finansai |
| 2023-03-13 | Masinis JAV valdžios institucijų įsikišimas siekiant apriboti užkratą po SVB žlugimo nebuvo pakankamas, kad nuramintų investuotojus. Labiausiai nukentėjo finansų sektorius. Kovo 13 d. ankstyvą popietę didžiausią nuostolį (-6,2 %) patyrė bankai, o visos Europos Stoxx 600 indekso vertė sumažėjo 2,7 %.  Pagrindinis Paryžiaus vertybinių popierių biržos indeksas smuko daugiau kaip 3 %, artėdamas prie didžiausio kritimo nuo 2022 m. kovo mėn. ir pirmųjų dienų po Rusijos invazijos į Ukrainą. Tokia pati tendencija buvo pastebima ir kitose Europos rinkose. Visų CAC 40 narių indeksai buvo neigiami, išskyrus "L'Oréal" (+0,04 %), o bankai "Société Générale" (-7,3 %) bei "BNP Paribas" (-7 %) patyrė didžiausius nuostolius. Nors savaitgalį bankrutavo dar vienas Amerikos bankas- Signature Bank, FR valdžios institucijos ramino investuotojus dėl šių bankrotų poveiko. "Nematau jokio užkrato pavojaus, todėl nėra jokio konkretaus perspėjimo", - kovo 13 d. rytą pareiškė FR ekonomikos ir finansų ministras Bruno Le Maire'as. "Mūsų bankai yra tvirti", - pabrėžė jis, - " jie nėra įtakojami vieno veiklos sektoriaus", - tvirtino jis, kritikuodamas JAV bankų, patiriančių sunkumų, priklausomybę nuo technologijų sektoriaus- SVB atveju, ir kriptovaliutų- Sinature Bank atveju. | https://www.lesechos.fr/finance-marches/marches-financiers/svb-la-bourse-de-paris-senfonce-dans-le-rouge-plombee-par-les-deboires-des-banques-americaines-1914567 | Finansai: SVB bankrotas atsiliepė ir Paryžiaus akcijų rinkai |
| 2023-03-20 | Pagal naujausias Prancūzijos banko prognozes (2023-03-20), antrąjį pusmetį kainų augimas Prancūzijoje turėtų gerokai sulėtėti - šiais metais jis turėtų būti vidutiniškai 5,4 %, palyginti su praėjusį gruodį numatytais 6 %, o aukščiausio lygio vis dar tikimasi pirmąjį pusmetį. Šis PB patikslinimas iš esmės susijęs su sumažėjusiomis energijos kainomis. Tačiau pamažu kainos turėtų atspindėti ir sumažėjusias žemės ūkio žaliavų kainas. O nuo vasaros turėtų mažėti ir maisto produktų infliacija, kuri ypač slegia namų ūkius.PB taip pat padidino Prancūzijos ekonomikos augimo prognozes. Dabar tikimąsi, kad BVP šiais metais padidės ne 0,3 %, o 0,6 %. Pasak PB prezidento François Villeroy de Galhau, Prancūzijos ekonomika 2023 m. turėtų išvengti recesijos. Net jei augimas smarkiai sulėtės, signalai tebėra teigiami: ekonominė veikla progresuoja, verslininkai pasitiki savimi, o energetinės grėsmės, atrodo, mažėja. EBPO taip pat padidino šių metų Prancūzijos ekonomikos augimo prognozę nuo 0,6 % iki 0,7 %. | https://www.lesechos.fr/economie-france/conjoncture/linflation-pourrait-ralentir-plus-rapidement-que-prevu-en-france-1917490 | Prancūzijos Banko ekonominė porgnozė 2023 metams |
| 2023-03-28 | Kovo 28 d. penkių didžiausių Prancūzijos bankų, jų tarpe BNP Paribas, Société Générale, Natixis- patalpose buvo atliekamos kratos, kurios yra Nacionalinės finansų prokuratūros (PNF) pradėto tyrimo dėl įtarimų sukčiavimu mokesčių srityje sunkinančiomis aplinkybėmis ir mokesčių plovimo sunkinančiomis aplinkybėmis. Finansų prokuratūra tiria bankų vaidmenį įgyvendinant vadinamąsias "CumCum" schemas, kurios leido asmenims nereziduojantiems Prancūzijoje išvengti mokesčių už dividendus, gaunamus iš Prancūzijos listinguojamų bendrovių akcijų.  investuotojams išvengti mokesčių už dividendus. Bankuose ieškoma daugiau nei milijardo eurų sumos. | https://www.lesechos.fr/finance-marches/banque-assurances/fraude-aux-dividendes-des-perquisitions-en-cours-dans-les-grandes-banques-francaises-1919847 | Didelio masto mokestinio sukčiavimo skandalas |
| **Kita ekonominiam bendradarbaivimui aktuali informacija** | | | | |
| 2023-03-01 | Nors visuotinis 15 proc. minimalus mokestis, kurį tarptautinės įmonės privalės mokėti šalyje, kurioje ji įsisteigusi, turėtų įsigalioti nuo 2024 m., Prancūzijos įmonės jau mobilizuojasi. Apie 30 stambių Prancūzijos įmonių kreipėsi į EBPO pareigūnus, atsakingus už šios istorinės mokesčių reformos valdymą- jos sudaro trečdalį tarptautinių bendrovių, kurios atsakė į EBPO pradėtas konsultacijas opiu klausimu - būsimų mokesčių deklaracijų turinio. Įmonės teigia, kad pritaria visuotinio minimalaus mokesčio įvedimui, tačiau yra sunerimę dėl informacijos, kurią reikės pateikti valdžios institucijoms siunčiamose deklaracijose, kiekio ir pobūdžio. Jie taip pat reiškia "rimtą susirūpinimą" dėl neskelbtinų ekonominių duomenų apsaugos. Konkrečiai grupės kovoja už tai, kad būtų palengvinta atskaitomybė. Visų pirma jos mano, kad jeigu jos jau moka daugiau kaip 15 % mokesčių tam tikroje šalyje, jos neturėtų būti įpareigotos atlikti naujus skaičiavimus ir pateikti duomenis apie kiekvieną juridinį asmenį ir konsoliduotą veiklą toje šalyje. Kalbant apie neskelbtinus ekonominius duomenis, įmonės norėtų daug daugiau garantijų- jos prašo, kad su įstaigomis, kurios neturi teisės rinkti papildomo mokesčio, būtų dalijamasi tik bendro pobūdžio informacija. Dabartinis projektas kelia įmonių susirūpinimą, nes bet kuri iš 140 šalių, pasirašiusių susitarimą dėl minimalaus visuotinio mokesčio, teoriškai gali reikalauti iš jų informacijos. "Kai Prancūzijos grupė yra vienintelis vietinių rinkos dalyvių konkurentas, duomenų apie jos veiklą pateikimas toli gražu nėra neutralus", - aiškina mokesčių ekspertas. "Kai kurios šalys nesuteikia tokių pat garantijų kaip Prancūzijos administracija: ką jos darys su perduota slapta informacija? Pasaulio akys ypač krypsta į Kiniją. | https://www.lesechos.fr/economie-france/budget-fiscalite/impot-minimum-mondial-le-coup-de-pression-des-entreprises-francaises-1911449 | Prancūzijos didžiosios įmonės dalyvauja EBPO konsultacijose dėl minimalaus 15 proc. mokesčio įgyvendinimo |
| 2023-03-13 | Pasaulinė prekyba ginklais apvirto aukštyn kojomis dėl karo sugrįžimo į Europos žemę. Europiečiai masiškai ginkluojasi, o Ukraina, kuri šioje rinkoje beveik nevaidino jokio vaidmens, praėjusiais metais tapo trečia didžiausia ginklų importuotoja pasaulyje. Pasaulinėje ginklų prekyboje tradiciškai dominuoja kelios šalys- JAV, Rusijai, Prancūzijai, Kinijai ir Vokietijai 2018-2022 m. teko 76 proc. eksporto. Pasak Stokholmo tarptautinių taikos studijų tyrimų centro Sipri, pastaraisiais metais atotrūkis tarp RU ir FR sumažėjo. RU dalis ginklų prekyboje (eksporte) sumažėjo nuo 22 iki 16 proc., o tuo tarpu Prancūzijos ginklų eksportas 2018-2022 m., palyginti su 2013-2017 m. laikotarpiu, išaugo 44 proc. Prancūzijos rinkos dalis padidėjo nuo 7,1 proc. iki 11 proc. Tikėtina, kad ši tendencija išliks ir toliau, nes 2022 m. pabaigoje Prancūzija turėjo daug daugiau neįvykdytų ginklų užsakymų nei Rusija. | https://www.lesechos.fr/industrie-services/air-defense/la-metamorphose-du-commerce-mondial-des-armes-en-5-points-1914661 | Pasaulinė prekyba ginklais- auga Prancūzijos dalis |
| 2023-03-15 | 2023 m. vasara oro linijų bendrovėms žada būti sunkus metas. Ne dėl keleivių trūkumo, o dėl priemonių jiems vežti stygiaus. Nors paklausa turėtų būti grįžusi į prieš krizę buvusį lygį, tiek vežėjai, tiek oro uostai vis dar stengiasi rasti lygiavertę pasiūlą, visų pirma dėl pasaulinio pilotų trūkumo, kuris, dar nėra beveik išspręstas. Skirtingai nei Lufthansa ar American airlines, kurios mažina savo vasaro skrydžių programas, "Air France" naudoja finansines paskatas, kad užsitikrintų reikiamą pilotų skaičių ir nemažintų skrydžių. Pirmą kartą „Air France“ siūlo savo pilotams premiją, jei jie sutiktų atsisakyti atostogų (iki 7 dienų) liepos ir rugpjūčio mėnesiais. Ši paskata, dėl kurios susitarta su SNPL profesine sąjunga, skirta tik tų sektorių, kurie spaudimą, ypač "Boeing 777" ir "Airbus A320", pilotams, tačiau ji yra labai patraukli, nes per savaitę gali sudaryti papildomus 2 800 eurų. Praėjusiais metais įdarbinusi 420 pilotų, "Air France" ir jos dukterinė įmonė "Transavia" šiemet planuoja įdarbinti 500-600 pilotų. Jei rinka staiga nepasikeis į blogąją pusę, oro transporto pramonė ateinančiais metais susidurs su dideliais įdarbinimo poreikiais. Remiantis "Boeing" 2022 m. atliktu tyrimu, iki 2041 m. Europoje reikės apmokyti ir įdarbinti 122 000 pilotų. Tai yra apie 6 000 pilotų per metus vien Europoje. Visame pasaulyje per dvidešimt metų iš viso reikės 612 000 pilotų. | https://www.lesechos.fr/industrie-services/tourisme-transport/la-penurie-de-pilotes-menace-lete-des-compagnies-aeriennes-1915687 | Oro linijoms trūksta pilotų.  „Air France“ stengiasi įdarbinti kuo daugiau. |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas [irena.skullerud@urm.lt](mailto:irena.skullerud@urm.lt)

Daiva Kirkilaitė-Chetcuti, LR ambasados Prancūzijoje komercijos atašė

tel.+33 140 54 50 66, el.paštas [daiva.chetcuti@urm.lt](mailto:daiva.chetcuti@urm.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)